สวัสดีค่ะ คือปกติหนูจะมีประจำเดือนทุกวันที่ 5 ค่อนข้างสม่ำเสมอ นานๆจะเคลื่อนที ทีนี้หนูมีอะไรกับแฟนวันที่ 21 มีนาคม แต่ใส่ถุงยางนะคะ ที่ผ่านมาก็ใส่ทุกครั้ง แล้วเห็นวันที่ 5ยังไม่มีเมนส์มา ก็เลยมีอะไรกับแฟนในวันที่7-8 ค่ะ จนตอนนี้วันที่ 12 แล้วยังไม่มีเมนส์มาเลยค่ะ เครียดมากๆตอนนี้ เมื่อวันที่ 10 มีอาการท้องเสียและอาเจียน อยู่หลายรอบแต่แค่วันเดียวก็หายค่ะ ไม่มีอาการเจ็บนม หิว หรืออะไรเลย แล้วก็รู้สึกท้องน้อยป่องออกมา ไม่มีท่าทีจะแบนลงเลยค่ะ
สวัสดีค่ะ การที่ประจำเดือนยังไม่มา อาจเกิดจาก1. การตั้งครรภ์ แม้ว่าจะใช้ถุงยางอนามัยอย่างถูกต้อง แต่ก็ไม่สามารถป้องกันได้ 100%2. ความเครียด การทำงานหนัก ออกกำลังกายมากไป พักผ่อนน้อย อดนอน อาหาร น้ำหนักลด หรทอมีน้ำหนักเพิ่มขึ้นเร็วแนะนำให้ลองตรวจหาการตั้งครรภ์ดูเป็นอันดับแรกค่ะ หากตรวจไม่พบการตั้งครรภ์จะได้ไม่ต้องกังวล และให้รอไปอีกซักระยะ ประจำเดือนน่าจะมาในที่สุดค่ะสำหรับอาการท้องน้อยป่อง อาจเกิดจากการมีท้องอืด คือมีลมในลำไส้มาก ซึ่งเกิดได้จากหลายสาเหตุ รวมถึงเป็นอาการหนึ่งที่พบได้ก่อนการมีประจำเดือนได้ค่ะ